Official Journal L 157 , 30/04/2004 P. 0001 - 0003



Komisijas Lēmums ( 2004. gada 12. novembris), ar ko atļauj laist tirgū dzērienus uz piena bāzes, kam pievienoti fitosterīni/fitostanoli, kā jaunu pārtikas produktu vai jaunu pārtikas produktu sastāvdaļu saskaņā ar Eiropas Parlamenta un Padomes Regulu (EK) Nr. 258/97 (izziņots ar dokumenta numuru K(2004) 4289) (Autentisks ir vienīgi teksts angļu valodā) (2004/845/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām [1], un jo īpaši tās 7. pantu, tā kā: (1) Novartis (tagad Forbes Medi-Tech Inc.) 2000. gada 7. septembrī iesniedza Beļģijas kompetentajām iestādēm pieprasījumu laist tirgū dzērienus uz piena bāzes, kam pievienoti fitosterīni, kā jaunu pārtikas produktu vai jaunu pārtikas produktu sastāvdaļu. (2) Beļģijas kompetentās varas iestādes 2001. gada 30. martā izdeva sākotnējo novērtējuma ziņojumu. (3) Par pārtikas produktu novērtējumu atbildīgā iestāde Beļģijā savā sākotnējā novērtējuma ziņojumā ir izdarījusi secinājumu, ka nepieciešams veikt papildu pārbaudi. (4) Komisija 2001. gada 27. aprīlī nosūtīja sākotnējo novērtējuma ziņojumu visām dalībvalstīm. (5) Pārtikas zinātniskās komitejas (PZK) 2002. gada 26. septembra atzinumā "Vispārīgas atziņas par paaugstinātas fitosterīnu līmeņu uzņemšanas no dažādiem uztura avotiem ilglaicīgo ietekmi, jo īpaši attiecībā uz β-karotīnu" norādīts, ka nav pierādīts papildu labums, pārsniedzot 3 gramu fitosterīnu dienas devu, un lielu devu uzņemšana var ierosināt nevēlamu iedarbību, tāpēc vajadzētu izvairīties no augu sterīnu uzņemšanas lielākā devā nekā 3 grami dienā. Turklāt Eiropas Pārtikas nekaitīguma iestādes (EPNI) Diētisko produktu, uztura un alerģiju panelis 2003. gada 25. novembra atzinumā "Par Komisijas pieprasījumu saistībā ar Forbes Medi-Tech iesniegto pieteikumu par jauna produkta piemērošanas atļauju attiecībā uz dzērieniem uz piena bāzes, kas bagātināti ar augu sterīniem" pievienojās PZK 2003. gada 5. marta atzinumam par atļauju pieteikumiem attiecībā uz dažādiem ar augu sterīniem bagātinātiem pārtikas produktiem un secināja, ka pievienotais fitosterīns nav kaitīgs, ja patēriņa deva nepārsniedz 3 gramus dienā. (6) Komisijas Regulā (EK) Nr. 608/2004 [2] par tādas pārtikas un pārtikas sastāvdaļu marķēšanu, kam pievienoti fitostanolu esteri, noteikts, ka patērētājiem jāsaņem visa nepieciešamā informācija, lai nepieļautu pievienoto fitosterīnu/fitostanolu pārmērīgu uzņemšanu. (7) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Tiek atļauts laist Kopienas tirgū 1. pielikumā aprakstīto pārtiku un pārtikas produktu sastāvdaļas, kam pievienoti 2. pielikumā precizētie fitosterīni/fitostanoli (turpmāk – "produkti"). 2. pants Produkti jānoformē tādā veidā, lai tos varētu viegli sadalīt atsevišķās porcijās, kas satur vai nu maksimālo 3 g fitosterīnu/fitostanolu devu (lietojot vienu porciju dienā), vai maksimālo 1 g fitosterīnu/fitostanolu devu (lietojot trīs porcijas dienā). Pievienotais fitosterīnu/fitostanolu daudzums vienā dzērienu iepakojumā nedrīkst pārsniegt 3 gramus. 3. pants Šis lēmums ir adresēts Forbes Medi-Tech Inc., 750 West Pender Street, Vancouver BC V6C 2T8, Canada. Briselē, 2004. gada 12. novembrī Komisijas vārdā — Komisijas loceklis David Byrne -------------------------------------------------- [1] OV L 43, 14.2.1997., 1. lpp. Regulā jaunākie grozījumi izdarīti ar Regulu (EK) Nr. 1882/2003 (OV L 284, 31.10.2003., 1. lpp.). [2] OV L 97, 1.4.2004., 44. lpp. --------------------------------------------------

+++++ ANNEX 1 +++++

+++++ ANNEX 2 +++++